Zbi rka odločb sodne pr akse 
Zadeva C-1 2 8 / 1 6 P  
E v ropska komisija  
proti  
Kraljevini Španiji in drugi  
„Pritožba – Državne pomoči – Člen 107(1) PDEU – Davčna shema, ki se uporablja za določene  
dogovore o finančnem najemu za pridobitev ladij (španski sistem poslovnega najema) –  
Opredelitev upravičencev do pomoči – Pogoj v zvezi s selektivnostjo – Izkrivljanje konkurence in vpliv  
na trgovino med državami članicami – Obveznost obrazložitve“  
Povzetek – Sodba Sodišča (drugi senat) z dne 25. julija 2018  
1. Pritožba – Razlogi – Napačna presoja dejstev – Nedopustnost – Nadzor Sodišča nad presojo 
dokazov – Izključitev, razen ob izkrivljanju – Pravna opredelitev dejstev – Dopustnost 
(člen 256 PDEU; Statut Sodišča, člen 58, prvi odstavek) 
2. Pomoči, ki jih dodelijo države – Pojem – Merila presoje – Kumulativni pogoji 
(člen 107(1) PDEU) 
3. Pomoči, ki jih dodelijo države – Pojem – Selektiven predlagani ukrep – Presoja, ki temelji na 
upoštevanju uporabljenega načina pravnega urejanja – Presoja, ki temelji na pravnem statusu 
upravičencev – Izključitev 
(člen 107(1) PDEU) 
4. Pomoči, ki jih dodelijo države – Pojem – Priznanje ugodne davčne obravnave nekaterim podjetjem 
s strani javnih organov – Vključitev – Prednosti, ki izhajajo iz splošnega ukrepa, ki se brez 
razlikovanja uporablja za vse gospodarske subjekte – Izključitev 
(člen 107(1) PDEU) 
5. Pomoči, ki jih dodelijo države – Pojem – Selektiven predlagani ukrep – Odstopanje od splošne 
davčne ureditve – Splošen ukrep, ki se uporabi brez razlikovanja za vse gospodarske subjekte – 
Domnevna diskrecijska pravica pri dodeljevanju davčne ugodnosti – Diskrecijska pravica javnih 
organov,, ki je omejena z objektivnimi merili – Neobstoj selektivnosti 
(člen 107(1) PDEU) 
6. Pomoči, ki jih dodelijo države – Sklep Komisije o ugotovitvi nezdružljivosti pomoči s skupnim 
trgom – Obveznost obrazložitve – Obseg – Opis škodovanja konkurenci in vpliva na trgovino med 
državami članicami 
(člen 296 PDEU) 
SL 
ECLI:EU:C:2018 :591 1 
POVZETEK – ZADEVA C-128/16 P  
KOMISIJA/ŠPANIJA IN DRU GI  
1. Glej besedilo odločbe. 
(Glej točki 31 in 32.) 
2. Glej besedilo odločbe. 
(Glej točko 35.) 
3. Kar zadeva pogoj v zvezi z obstojem selektivne prednosti se za državne pomoči štejejo intervencije, 
ki lahko ne glede na obliko neposredno ali posredno dajo prednost podjetjem ali ki jih je treba šteti za 
gospodarske prednosti, ki jih upravičeno podjetje v normalnih tržnih razmerah ne bi prejelo. Tako se 
med drugim za pomočštejejo intervencije, ki v različnih oblikah razbremenjujejo proračun podjetja, in 
ki so zato, ne da bi bile subvencije v pravem pomenu besede, iste narave in imajo enake učinke. 
Člen 107(1) PDEU ne razlikuje med vzroki in cilji državnih intervencij, ampak te opredeljuje glede na 
njihove učinke, torej ne glede na uporabljene tehnike. Če bi davčni ukrepi lahko pomenili državno 
pomoč v korist gospodarskih interesnih združenj (GIZ) in če Splošno sodišče GIZ ne bi priznalo 
statusa upravičencev do teh ukrepov, ker so ti subjekti davčno transparentni, bi bilo to, da bi lahko ta 
združenja bila upravičenci do državne pomoči, izključeno zgolj zaradi njihove pravne oblike in pravil 
v zvezi z obdavčitvijo dobička, ki so z njo povezane. Taka opredelitev ukrepa kot ukrepa „državne 
pomoči“ pa ne more biti odvisna od pravnega statusa zadevnih družb, niti od uporabljenih tehnik. 
(Glej točki 36 in 46.) 
4. Glej besedilo odločbe. 
(Glej točko 37.) 
5. Za to, da se ugotovi selektivnost davčne ugodnosti, ni nujno, da imajo pristojni nacionalni organi 
diskrecijsko pravico, da priznajo upravičenost do nje. Obstoj take pravice pa lahko tem organom 
omogoči, da dajo posameznim podjetjem ali proizvodnji posameznega blaga prednost v škodo drugih, 
in torej da se ugotovi obstoj pomoči v smislu člena 107(1) PDEU. 
Tako je na primer, če imajo pristojni organi diskrecijsko pravico za določitev upravičencev in pogojev 
za ukrep, ki se dodeli na podlagi meril, ki so davčnemu sistemu tuja. Načeloma pa se uporaba sistema 
odobritve, v okviru katerega imajo pristojni organi zgolj diskrecijsko pravico, ki je omejena 
z objektivnimi merili, ki davčnemu sistemu, določenemu z zadevno ureditvijo, niso tuja, ne more šteti 
za selektivno. 
(Glej točko 55.) 
6. Glej besedilo odločbe. 
(Glej točke od 82 do 86 in 101.) 
ECLI:EU:C:2018 :591 2